በመስቀል አደባባይ ሠላማዊ ሰልፍ ተጠርቷል በሚል በ የተላለፈው ዘገባ ሀሰተኛ መሆኑን  ተገለፀ
 በአዲስ አበባ ከተማ እሁድ የካቲት 17/2011 ዓ/ም በመስቀል አደባባይ ሠላማዊ ሰልፍ ተጠርቷል በሚል በተለያዩ ሶሻል ሚዲያዎች የተላለፈው ዘገባ ሀሰተኛ መሆኑን የአዲስ አበባ ፖሊስ ኮሚሽን ገለፀ፡፡የአዲስ አበባ ከተማ አስተዳደር በነገው ዕለት ምንም ዓይነት የሠላማዊ ሰልፍ ሆነ ስብሰባ እናድርግ የሚል ጥያቄ ያልቀረበለት መሆኑን  ኮሚሽኑ ገልጿል። ሰልፉ በከተማ አስተዳደሩ ይሁን በፖሊስ ኮሚሽኑ እውቅና የሌለው በመሆኑ ሰልፍ እንወጣለን በሚል በህብረተሰቡ ላይ የፀጥታ ችግር ለመፍጠር የሚፈልጉ አካላት ከተግባራቸው እንዲታቀቡ ኮሚሽኑ  አሳስቧል።የህብረተሰቡን ሰላምና ደህንነት ለመጠበቅ ሲባል ይህን ተላልፎ በሚገኙ አካላት ላይ አስፈላጊውን ህጋዊ ርምጃ የሚወስድ መሆኑን የአዲስ አበባ ፖሊስ ኮሚሽን አስታውቋል ፡፡ 